EVER พุ่ง 6% ลุ้นผลงานปี 61 เทิร์นอะราวด์ จ่อผุด 3 โครงการใหม่ไตรมาส 1/62 มูลค่า 2 พันลบ.
EVER พุ่ง 6% ลุ้นผลงานปี 61 เทิร์นอะราวด์ จ่อผุด 3 โครงการใหม่ไตรมาส 1/62 มูลค่า 2 พันลบ. โดยล่าสุด ณ เวลา 15.57 น. อยู่ที่ระดับ 0.56 บาท บวก 0.03 บาท หรือ 5.66% สูงสุดที่ระดับ 0.57 บาท ต่ำสุดที่ระดับ 0.52 บาท ด้วยมูลค่าการซื้อขาย 10.19 ล้านบาท
8 ก.พ. 2562

ผู้สื่อข่าวรายงานว่า ราคาหุ้น บริษัท เอเวอร์แลนด์ จำกัด (มหาชน) หรือ EVER ณ เวลา 15.57 น. อยู่ที่ระดับ 0.56 บาท บวก 0.03 บาท หรือ 5.66% สูงสุดที่ระดับ 0.57 บาท ต่ำสุดที่ระดับ 0.52 บาท ด้วยมูลค่าการซื้อขาย 10.19 ล้านบาท

โดยราคาหุ้น EVER ปรับตัวขึ้นแรงวันนี้ คาดนักลงทุนเข้ามาซื้อเก็งกำไรก่อนประกาศผลการดำเนินงานงวดไตรมาส 4/2561 และงวดปี 2561 ซึ่งมีแนวโน้มพลิกมีกำไรจากปีก่อนขาดทุน
อนึ่งก่อนหน้านี้ นายสวิจักร์ โลจายะ ประธานกรรมการ EVER เปิดเผยว่า แนวโน้มผลประกอบการในปี 2561 จะเติบโตในทิศทางที่ดี ซึ่งรายได้มีโอกาสเติบโตเกือบเท่าตัว จากปีก่อนมีรายได้อยู่ที่ 725 ล้านบาท และมีโอกาสพลิกเป็นกำไรจากปีก่อนที่มีขาดทุนสุทธิ 279 ล้านบาท
สำหรับแผนการดำเนินงานในปี 2562 กลุ่มบริษัทฯ เน้นการขยายโครงการแนวราบเพิ่มขึ้น เพื่อบาลานซ์ และการสร้างรายได้อย่างยั่งยืนในอนาคต โดยจะเปิดโครงการใหม่ 3 โครงการ มูลค่ารวม 2,000 ล้านบาท ในโครงการทาวน์โฮม แบรนด์ “เอเวอร์ ซิตี้” ย่านทำเลสุขสวัสดิ์, หนามแดง และด่วนรามอินทรา จตุโชติ ทั้งนี้ ได้มีการซื้อที่ดินเพื่อรอการพัฒนาไว้เรียบร้อยแล้ว โดยจะทยอยเปิดโครงการตั้งแต่ไตรมาส 1/62
ขณะที่ผลประกอบการในปี 2561 มีแนวโน้มที่ดี คาดมีรายได้กว่า 1,000  ล้านบาท เพิ่มขึ้นเกือบเท่าตัวจากปีก่อนอยู่ที่ 708 ล้านบาท และคาดว่าผลจะขาดทุนจะลดลง และมีโอกาสฟื้นตัวได้เร็วขึ้น และจะมีการโอนเป็นนัยสำคัญในไตรมาสที่ 1/62 จากโครงการแนวสูงและโครงการบ้านเดี่ยวแบรนด์ “มายโฮม อเวนิว” เข้ามาบางส่วน ส่วนยอดแบ็คล็อคในมืออยู่ที่ 9,000 ล้านบาท ซึ่งจะเห็นการทยอยเพิ่มสนับสนุนเพิ่มเติม